TV Bratislava

TV Bratislava je regionálna televízia v Bratislave. Vysielať začala 15. februára 2007. Stanica je projektom televíznej produkčnej spoločnosti Viva Studio s.r.o. Zakladateľmi sú Ing. Mária Urlandová a Ing. Silvester Ernek. Je prvou a jedinou televíziou, ktorá je určená pre celú Bratislavu a okolie. Spolupracuje s Magistrátom HM SR Bratislava, Bratislavskou župou, všetkými mestskými časťami, mestskými podnikmi, kultúrnymi a ostatnými inštitúciami v Bratislave. Obyvateľov Bratislavy informuje najmä o samospráve, komunálnej politike, kultúre a o témach, ktoré sa bezprostredne týkajú života v meste. Signál šíri prostredníctvom káblových rozvodov, IPTV a webstreamu. TV Bratislava patrí medzi najväčšie regionálne televízie na Slovensku.http://theses.cz/id/u4e97g/?lang=en;furl=%2Fid%2Fu4e97g%2F Marketing médií v podmienkach metropolitnej TV Bratislava – Miroslav Búranský

 Program 
Televízia každý deň vyrobí 2 hodiny nového programu. V pracovné dni vyrába aktuálne spravodajstvo a polhodinový magazín z mesta Metro Dnes, 2 krát týždenne diskusný program Beseda o piatej, publicistické programy a záznamy zo zastupiteľstiev. V osobitných programoch sa venuje aj jednotlivým mestským častiam Bratislavy. Programová skladba  obsahuje aj záujmové magazíny so zameraním na ženy, motoristov a informačné technológie.

 Prehľad programov 
 Spravodajstvo 
 Správy
 Správy z regiónov
 Zastupiteľstvá (Hlavné mesto Bratislava, Petržalka, Lamač, Nové Mesto, BSK)

 Publicistika 
 Metro Dnes (rozhovory s hosťami, reportáže)
 Beseda o piatej (diskusný program moderuje Alexandra Važanová a Rastislav Iliev)
 My v Európe (moderuje Martin Thuma)
 Region plus (diskusný program)
 Nastúpte prosím (informácie o MHD)
 Primátor odpovedá
 Detektor (história mesta)
 Navštívili sme
 Korzo (reportáže zo spoločenských a kultúrnych podujatí, redaktorka Olga Valentová)
 Týždeň v Novom Meste (informačný magazín z mestskej časti, redaktorka Silvia Šeptáková)
 Račiansky magazín (informačný magazín z mestskej časti)
 Petržalských 13 (informačný magazín z mestskej časti)
 Poslanecká hodinka (diskusný program)
 Petržalské spektrum (diskusný program)
 Novinky zo Starého mesta (informačný magazín z mestskej časti)

 Magazíny 
 City Lady (pre ženy)
 Like IT - informačné technológie
 AutoMoto News

 Šírenie signálu 
 UPC káblové rozvody, Bratislava
 MAGIO (Slovak Telekom), Slovensko
 Digislovakia, Bratislava
 Antik Telecom, Košice, Humenné 
 DSI Data, Stredné Slovensko, Orava
 SWAN
 Online na stránke www.tvba.sk
Na svojej stránke má vybudovaný archív všetkých programov. 

 Adresa 
TV BRATISLAVA
Prokopova 1
851 01 Bratislava

 Referencie 

 Pozri aj 
 City TV (Slovensko)

Kategória:Televízne stanice na Slovensku